b'\n_START_ARTICLE_\nPAD-liike\n_START_SECTION_\nJ\xc3\xa4senet\n_START_PARAGRAPH_\nPAD-liike koostuu koulutetusta etel\xc3\xa4l\xc3\xa4isest\xc3\xa4 ja bangkokilaisesta keski- ja yl\xc3\xa4luokasta, akateemisista henkil\xc3\xb6ist\xc3\xa4, konservatiivisesta eliitist\xc3\xa4, armeijan upseereista, Demokraattisen puolueen ryhmist\xc3\xa4 sek\xc3\xa4 valtionyritysten ammattiyhdistyksist\xc3\xa4. Tiivistettyn\xc3\xa4 sit\xc3\xa4 voidaan kuvata urbaaniv\xc3\xa4est\xc3\xb6st\xc3\xa4 koostuvaksi akateemisen eliitin ja ammattiyhdistysten liitoksi. Liikkeen johtajiin kuuluvat mediamoguli Sondhi Limthongkul sek\xc3\xa4 sosiaality\xc3\xb6ntekij\xc3\xa4, ay-aktiivi ja Thaksinin entinen kannattaja Chamlong Srimuang.\n_START_SECTION_\nIdeologia\n_START_PARAGRAPH_\nPAD:n tavoitteena on kaata maan hallitus, syrj\xc3\xa4ytt\xc3\xa4\xc3\xa4 PPP kokonaan politiikasta sek\xc3\xa4 kitke\xc3\xa4 maan politiikasta kaikki "thaksinilaisuus". PAD-liikkeen mukaan demokratia on ep\xc3\xa4onnistunut Thaimaassa. Sen mielest\xc3\xa4 ymm\xc3\xa4rt\xc3\xa4m\xc3\xa4t\xc3\xb6n maalaisv\xc3\xa4est\xc3\xb6 ei ole kykenev\xc3\xa4inen valitsemaan maalle hyv\xc3\xa4\xc3\xa4 parlamenttia. Vahvan, korruptoitumattoman ja vakaan hallitusvallan saavuttamiseksi se kannattaa kuninkaanvallan kasvattamista. Se on ehdottanut perustuslainlis\xc3\xa4yksi\xc3\xa4, jotka tekisiv\xc3\xa4t parlamentista p\xc3\xa4\xc3\xa4asiallisesti kuninkaan nimitt\xc3\xa4m\xc3\xa4n hallintoelimen. Liike kannattaa mahdollisimman monarkistista hallintoa ja monet kannattajista ovat rojalisteja, jotka kannattavat nimenomaan nykyist\xc3\xa4 kuningas Bhumibol Adulyadeji\xc3\xa4. Kannattajat kantavat monesti kuninkaan kuvaa, Thaimaan lippua sek\xc3\xa4 keltaista lippua tai paitaa. T\xc3\xa4st\xc3\xa4 tulee nimitys "keltapaidat". Keltainen on kuningasvallan v\xc3\xa4ri. PAD vaatii armeijalle ja kansalle enemm\xc3\xa4n valtaa sek\xc3\xa4 suurempaa roolia thaipolitiikassa maan vakauttamiseksi. Se vastustaa PPP:n kannattamaa vallan hajauttamista ja puolueen sen mielest\xc3\xa4 harjoittamaa populistista talouspolitiikkaa.\n_START_SECTION_\nHajaantuminen\n_START_PARAGRAPH_\nPAD-liike hajaantui syyskuun 19. p\xc3\xa4iv\xc3\xa4n\xc3\xa4 2006 tapahtuneen sotilasvallankaappauksen j\xc3\xa4lkeen todettuaan sen tavoitteiden tapahtuneen. Se j\xc3\xa4rjest\xc3\xa4ytyi kuitenkin uudelleen 2007, kun ensimm\xc3\xa4isiss\xc3\xa4 sotilasvallankaappauksen j\xc3\xa4lkeisiss\xc3\xa4 vaaleissa Shinawatran entinen puolue PPP (People\xc2\xb4s Power Party) sai Samak Sundaravejin johtaman vaalivoiton ja enemmist\xc3\xb6n parlamenttipaikoista. PPP p\xc3\xa4\xc3\xa4tti vahvistaa sotilashallinnon tekem\xc3\xa4n uuden perustuslain sen j\xc3\xa4lkeen, kun sen er\xc3\xa4s johtohenkil\xc3\xb6ist\xc3\xa4 paljastui syylliseksi vaalivilppiin. Perustuslain mukaan t\xc3\xa4m\xc3\xa4 vaalivilppi voisi johtaa puolueen hajottamiseen. PAD uskoo, ett\xc3\xa4 perustuslain vahvistamisen takana on tavoite saattaa maanpaossa oleva Thaksin Shinawatra takaisin maan johtoon. Toukokuussa 2008 PAD aloitti katumielenosoitukset Makhawanin sillalla Ratchadamnoenin kadulla. Elo- ja syyskuussa 2008 PAD valtasi hallitusrakennuksen painostaakseen Samin hallituksen eroamaan. T\xc3\xa4ll\xc3\xb6in liikkeell\xc3\xa4 oli kymmeni\xc3\xa4 tuhansia mielenosoittajia. PAD:n kannattajat my\xc3\xb6s pys\xc3\xa4yttiv\xc3\xa4t lentoliikenteen Phuketin, Krabin ja Hat Yai kentill\xc3\xa4, autoliikenteen p\xc3\xa4\xc3\xa4teill\xc3\xa4 ja junaliikenteen sen j\xc3\xa4lkeen, kun mielenosoittajien ja poliisin yhteenotossa useita protestoijia loukkaantui.\n_START_SECTION_\nYleisradion valtaaminen\n_START_PARAGRAPH_\n26. elokuuta 2008 PAD valtasivat valtio-omisteisin kansallisen yleisradion, kuten my\xc3\xb6s ministeri\xc3\xb6iden rakennuksia._NEWLINE_PAD vet\xc3\xa4ytyi yleisradiosta huomattuaan sen l\xc3\xa4hett\xc3\xa4v\xc3\xa4n l\xc3\xa4hetyksi\xc3\xa4 et\xc3\xa4l\xc3\xa4hettimen avulla, mutta pitiv\xc3\xa4t hallitusrakennuksen vallattuna. PAD:n kannattajien ja vastustajien v\xc3\xa4linen v\xc3\xa4kivalta j\xc3\xa4tti tuolloin j\xc3\xa4lkeen kymmenitt\xc3\xa4in loukkantuneita ja yhden kuolleen PAD:n vastustajan. Ammattiliittojen PAD:lle antama lakkotuki on uhannut pys\xc3\xa4ytt\xc3\xa4\xc3\xa4 koko maan s\xc3\xa4hk\xc3\xb6n- ja vedenjakelun, Lopulta PAD sai tavoittensa l\xc3\xa4pi, kun Samak erosi teht\xc3\xa4v\xc3\xa4st\xc3\xa4\xc3\xa4n perustuslakituomioistuimen todettua h\xc3\xa4net syylliseksi siihen, ett\xc3\xa4 h\xc3\xa4n oli esiintynyt tv-sarjassa ollessaan jo p\xc3\xa4\xc3\xa4ministeri.\n_START_SECTION_\nSomchain Wongsawatin mielenosoitukset\n_START_PARAGRAPH_\nPAD-liikkeen vastarinta paheni entisest\xc3\xa4\xc3\xa4n, kun Samakin tilalle p\xc3\xa4\xc3\xa4ministeriksi tuli Thaksinin lanko Somchai Wongsawat. Kymmenet tuhannet mielenosoittajat piirittiv\xc3\xa4t parlamenttitalon ja estiv\xc3\xa4t parlamentin kokoontumisen. Poliisi joutui k\xc3\xa4ytt\xc3\xa4m\xc3\xa4\xc3\xa4n koko p\xc3\xa4iv\xc3\xa4n kyynelkaasua v\xc3\xa4kijoukon hajottamiseksi. Mielenosoittajia, jotka olivat p\xc3\xa4\xc3\xa4asiassa naisia ja aseettomia, loukkaantui kyynelkaasukranaatin r\xc3\xa4j\xc3\xa4hdyksess\xc3\xa4. Mielenosoituksen tukahduttamisessa 433 mielenosoittajaa loukkaantui. Suurin osa heist\xc3\xa4 oli menett\xc3\xa4nyt sormia, varpaita ja raajoja. Kaksi mielenosoittajaa sai surmansa, joukossa 28-vuotias nainen. Toinen heist\xc3\xa4 sai surmansa autopommin r\xc3\xa4j\xc3\xa4hdyksess\xc3\xa4. T\xc3\xa4ll\xc3\xb6in PAD ilmoitti olevansa v\xc3\xa4kivallattomuuden linjalla, mutta k\xc3\xa4ytt\xc3\xa4v\xc3\xa4ns\xc3\xa4 itsepuolustusta tarpeen tullen.\n_START_SECTION_\nVuoden 2008 lentokent\xc3\xa4n valtaus\n_START_PARAGRAPH_\n25. marraskuuta 2008 PAD-liike iski j\xc3\xa4lleen voimakkaasti, kun se valtasi Bangkokin kansainv\xc3\xa4lisen lentokent\xc3\xa4n est\xc3\xa4en ulkomaalaisten p\xc3\xa4\xc3\xa4syn maahan. Tarkoituksena oli est\xc3\xa4\xc3\xa4 ulkomaan vierailulla olevan p\xc3\xa4\xc3\xa4ministeri Somschain p\xc3\xa4\xc3\xa4sy takaisin maahan. somchai erosi ja perustuslakituomioistuin kielsi h\xc3\xa4nt\xc3\xa4 osallistumasta politiikaan viiden vuoden ajan.'